אלי אלטוניו

ביוגרפיה

אלי אלטוניו נולד בשם אליהו אלטנני והוא בן לפצוע מלחמה מקרב כיבוש החרמון במלחמת יום הכיפורים. העביר את ילדותו ברמלה בה היה חלק מהלהקה העירונית, ובחיפה. למד במגמת התיאטרון, בבית הספר לאמנויות רון רחובות אצל השחקן התיאטרון והבמאי יצחק פלג, אביה של השחקנית מיקי פלג, והפך לבן טיפוחיו. בגיל 15 החל ללמוד במרכז לדרמה חינוכית בתל אביב אצל השחקן רונן שמי והמוזיקאי אסף מדמוני. משם פנה למכינת הנוער בבית הספר למשחק ניסן נתיב למשך שלוש שנים עד גיוסו לצה"ל, שם שירת כתצפיתן-לוחם ביחידת מודיעין באיו"ש ובלבנון. 
בתום שירותו הצבאי התקבל ללימודים במסלול המלא בסטודיו למשחק ניסן נתיב בתל אביב, והחל להופיע בצוותא בערבי הנונסנס של עמירם גרוס אביו של המפיק אורי גרוס, כחלק מצמד לצד ליאור דובדבני.

קריירה

2002
כחודש לפני תחילת לימודיו ב"סטודיו למשחק ניסן נתיב", לוהק על ידי המלהקות אורית אזולאי ואסתר קלינג, לסרטו של הבמאי אורי ענבר בית"ר פרובאנס בתפקיד שוקי דלויה. לאחריו לוהק לדרמת הטלוויזיה "בכורה" של הבמאי והיוצר חגי לוי – בתפקיד אסי בהשתתפות ריקי בליך קרן מור ודן תורן.
2003
שיחק בסרט חצאית דמעות של הבמאית תמר ירום – סרט שזכה בפרס הדרמה הטובה ביותר בפסטיבל חיפה 2003. במקביל להקמת ערוץ 10 הנחה את רצועת הנוער היומית באזז בבימוים של אהרון קפלן והבמאי רני סער.
2004
שיחק בסדרה פיק אפ בבימויו של עופר ויצמן לצד אביב אלוש ובר רפאלי. הצטרף לעונתה השנייה של סדרת הדרמה מעורב ירושלמי בבימוים של שי כנות וינקול גולדווסר, בתפקיד פאבלו, חייל בודד מארגנטינה, בן זוגה של אריאלה שדה, אותה גילמה רותם אבוהב. תפקיד באבנים סרטו של הבמאי הצרפתי רפאל נדג'ארי (ישראל-צרפת) – שהיה מועמד בפסטיבל קאן 2006 לפרס הסרט והבימוי.
2005
שיחק בסרט במרחק נגיעה של הבמאי רוני ניניו, בסרט ריקי ריקי סרטו של הבמאי איתן ענר לצד דלית קהן וטל פרידמן – בתפקיד רמון, ובדרמת הטלוויזיה "במבי קופצת למים" גם היא בבימוי איתן ענר. 
2006
הופיע בהשיר שלנו עונות 3–4 (דרמה יומית ל-YES) עם אורי גרוס ויואב צפיר – בתפקיד ציון מימון. שיחק בירח של זאבים סרטו של שי כנות על פי תסריט של גודיס שניידר, לצד אילנה ברקוביץ' ולירון לבו. שיחק במחילות (פיצ'ר) סרטו של הבמאי אודי אלוני, לצד מוני מושונוב ואיתי טיראן בתפקיד דרור.
2007
שיחק בתנועה מגונה (פיצ'ר) סרטו של צחי גראד לצד גל זייד – בתפקיד ראנם. שיחק בסדרת הטלוויזיה לנוער ראש גדול, בתפקיד אסף. כן שיחק בסרט בופור של הבמאי יוסף סידר המבוסס על ספרו של הסופר רון לשם "אם יש גן עדן" בתפקיד רס"פ המוצב – אושרי. 
2008
שיחק בהמקום (2 עונות - דרמה שבועית לערוץ 10 – בימוי יצחק שאולי ואבי כהן – בתפקיד: אורן. שיחק בבובות דרמה יומית ל-HOT בבימויו של שי קפון, לצד גל גדות, דודו טופז, דנה פרידר ומיקי קם – בתפקיד: תומר נאמן.
2009
שיחק בעל קצות האצבעות, 2 עונות – דרמה שבועית בבימויו של גל זייד לצד יפתח קליין ודורית בר-אור, בתפקיד: אסי. שיחק בפולישוק (דרמה שבועית של הבמאי שמואל הספרי), בתפקיד הכתב הפוליטי אקי בוקופטר.
2010
שיחק בפרדייז קרוז (פיצ'ר), סרטו של מתן גוגנהיים – בתפקיד בינדר.
2011
שיחק בטור אחד לחלום בבימויו של אלון שרביט (דרמת טלוויזיה לערוץ 10), בתפקיד :דני. כן שיחק בסדרת המשטרה אחת-אפס-אפס של הבמאי והתסריטאי אמיר מן, דרמה שבועית לערוץ 10, בתפקיד: בביוף.
2012
שיחק בתפקיד סוכן המועצה בסדרה השמינייה.
2015 שיחק בכוכב הצפון עונה 2 בתפקיד יואב בבימויו של עופר ויצמן.
2016-2013
לימודי תסריטאות במרכז לסדנאות הבמה אצל התסריטאי אסף ציפור.
2017
השתתף בעונה השנייה של סדרת הדרמה "מתים לרגע" בתפקיד אורח – בתור חולה.
2018 שיחק בסרטו של יעקב גולדווסר "שרוכים".
לימודי קולנוע במסלול בימוי ופילוסופיה במנשר לאמנות בתל אביב.

תיאטרון

"בשפל" / מקסים גורקי בתפקיד סאטין, בימוי יעקב נאמן
"קרום" / חנוך לוין בתפקיד תוגתי, בימוי שמעון מימרן
"שבת ראשון שני" / אדוארדו דה פיליפו בתפקיד רוקו / קטיאלו, בימוי שלום שמואלוב
"המתאבד" /ניקולאי ארדמן בתפקיד אלכסנדר, בימוי מישה לוריא
"המכונה" / אלמר רייס בתפקיד צ'ארלס והמלאך, בימוי צחי גראד
"דואט על הספה"/ מארק קאמולטי בתפקיד ויקטור, בימוי מיכאל טפליצקי
זוכה מלגת קרן שרת אמריקה-ישראל לאמנות ותרבות, בימוי: "הנעלם" סרט (27 דק') להפקת "המכונה" / אלמר רייס.
מונטאז' סרט קצר - מנשר לאמנות - שנה ב'

פרסומות וקמפיינים

ויזה כא"ל – הובלת קמפיין "ויזה לצעירים" 2002.
פלפון אסקייפ – קמפיין יחד עם עוז זהבי 2004.
סלקום חו"ל – קמפיין 2005.

פסטיבלים

מועמדויות ופסטיבלים בינלאומיים: "בופור" / יוסף סידר (ישראל) – טקס פרסי האוסקר של האקדמיה האמריקאית 2008 - מועמדות לפרסה סרט הזר הטוב ביותר.
"בופור" / יוסף סידר (ישראל) – פסטיבל ברלין 2007 – "דב הכסף" פרס הבימוי הטוב ביותר.
"אבנים" / רפאל נדג'ארי (ישראל-צרפת) – פסטיבל קאן 2006 – מועמדות לפרס הסרט והבימוי.
"חצאית דמעות" / תמר ירום – פרס הדרמה הטובה ביותר פסטיבל חיפה 2003

לימודים

נכון לשנת 2016 היה בשנה השלישית ללימודי הקולנוע במנשר לאומנות. משחק, מביים, ומעביר סדנאות מקצועיות בתחומים: "עבודת שחקן במאי" ו-"משחק מול מצלמה" לשחקנים בוגרי בתי ספר, ושוקד על כתיבת סדרת מתח.